
П Р А В И Л Н И К
ЗА ДЕЙНОСТТА НА ДГ №8 Слънце”-гр.Търговище

Глава  първа-Общи положения
І Общи положения
Чл.1.(1)Този Правилник урежда обществените отношения,свързани с осигуряване на правото на предучилищно образование, както и с устройството, функциите, организацията, управлението и финансирането на ДГ№8„Слънце”-гр.Търговище.
Чл.2.ДГ№8„Слънце”-гр.Търговище е институция в системата на предучилищното и училищното образование.Участници в образователния процес са децата, учителите, директора и другите специалисти, родителите.
Участниците в образователния процес и институциите си партнират с общините и с други заинтересовани страни.
Чл.3. (1)Образованието като процес включва обучение,възпитание и социализация
2)Образованието е национален приоритет.
Чл.4.(1)Предучилищното и училищното образование в Република България е светско.
(2) В системата на предучилищното и училищното образование не се допуска  налагането на идеологически и/или религиозни доктрини.
Чл.5.(1) Официалният език в системата на предучилищното и училищното образование е българският.
(2) Изучаването и използването на българския език в системата на предучилищното и училищното образование е право и задължение на всеки български гражданин.
Чл.6.Усвояването на българския книжовен език се осъществява в процеса на предучилищното и училищното образование чрез:Обучение по образователното направление и по учебния предмет Български език и литература;
Обучение по останалите образователни направления и учебни предмети,по които обучението се осъществява на български език;
-в процеса на общуване в системата на предучилищното и училищното образование.
Чл.7.Усвояването на българския книжовен език се изразява в:овладяване и прилагане на компетентностите , определени с държавния образователен стандарт за предучилищното образование по образователно направление Български език и литература.

Глава втора:Обща организация:
Чл.8.(1)Детска градина №8„Слънце”-гр.Търговище, е институция в системата на предучилищното и училищното образование, в която се отглеждат, възпитават, социализират и обучават деца от тригодишна възраст до постъпването им в I клас, в съответствие с държавния образователен стандарт за предучилищното образование.
Чл.9.Детска градина №8„Слънце”-гр.Търговище е със седалище и адрес на управление:гр.Търговище,п.к.7700,улица“П.Р.Славейков“28 ,и служебен телефон:0601/625-06.Притежава собствен кръгъл печат.
Чл.10.Детската градина разполага с капацитет за 6 целодневни групи и може да приеме до 168 деца в основната сграда и 28 деца/във филиала в с.Голямо ново/.Работи на целодневна организация, разполага с 6 занимални,мед.кабинет, кухненски блок- разливочна  и складова база,учителска стая, кабинет за изучаване на английски език/ и рисуване;административни помещения, собствено парно помещение,дворна площ.
Чл.11.Детска градина №8”Слънце”-гр.Търговище е общинска градина , има местно значение, прилага системата на делегиран бюджет и се финансира от държавата и от общината. Ползва имот,който е публична общинска собственост. 
Чл.12.Детска градина №8”Слънце” е юридическо лице.
Чл.13. В ДГ№8”Слънце”-гр.Търговище,се осигуряват условия за:
1.ранно детско развитие и подготовка на децата за училище;
2.утвърждаване на българската национална идентичност;
3.ранно откриване на заложбите и способностите на всяко дете и ученик и насърчаване на развитието и реализацията им;
4.формиране на устойчиви нагласи и мотивация за учене през целия живот;
5.формиране на толерантност и уважение към етническата,националната,културната,езиковата и религиозната идентичност на всеки гражданин;
6.формиране на толерантност и уважение към правата на децата,учениците и хората с увреждания;
7.познаване на националните,европейските и световните културни ценности и традиции;
Чл.14.Предучилищното образование се осъществява при осигурена среда за учене чрез игра, съобразена с възрастовите особености и гарантираща цялостното развитие на детето, както и възможности за опазване на физическото и психическото му здраве.
Чл.15.(1)Децата може да постъпят за предучилищно образование не по-рано от учебната година,която започва в годината на навършване на тригодишна възраст,а при наличие на свободни места в групите-може да постъпят и деца,навършили две години към началото на учебната година на постъпването.
(2).Предучилищното образование е задължително от учебната година, която е с начало в годината на навършване на 4-годишна възраст на детето, като родителите избират вида на организацията на предучилищното образование .
Чл.16.(1).В края на предучилищното образование се издава удостоверение за задължително предучилищно образование по ред,определен с държавния образователен стандарт за предучилищно образование –съобразно упоменатите срокове на съответната учебна година.
(2).Удостоверението по ал.1описва готовността на детето за постъпване в първи клас и в съответствие с очакваните резултати.В него може да се правят препоръки за насърчаване и мотивиране за участие на детето в допълнителни дейности и/или за включването му в допълнителна подкрепа за личностно развитие.
(3) (Нова - ДВ, бр. 72 от 2019 г.) При постъпване в първи клас родителите задължително предоставят копие от удостоверението за задължително предучилищно образование на директора на съответното училище, ако детето е било включено в задължително предучилищно образование.
(4).Когато здравословното състояние на детето не позволява постъпване в първи клас,началото на училищното образование за това дете може да се отложи с една учебна година при условия и по ред,определени в държавния образователен стандарт за приобщаващо образование.
Чл.17.(1)В общинските детски градини може да се организират почасови,съботно-неделни и сезонни дейности като допълнителна услуга по отглеждане на децата по желание на родителите и при условия и по ред,определени с Наредба на Общинския съвет.
Чл.18.(1)Задължителното предучилищно и училищно образование в държавните и в общинските детски градини и училища е безплатно за децата и учениците.
(2).Правото на безплатно образование се упражнява, като не се заплащат такси за обучението, осигурявано със средства от държавния бюджет, и се ползва безплатно материалната база за обучение и за развитие на интересите и способностите на децата и учениците.
Чл.19.(1) Когато поради извънредни обстоятелства присъствието във формите на педагогическо взаимодействие в детските градини и групите за задължително предучилищно образование в училищата е преустановено, след заповед на министъра на образованието и науката педагогическото взаимодействие се осъществява, доколкото и ако е възможно, от разстояние в електронна среда чрез използване на средствата на информационните и комуникационните технологии и с участието на родителите.
(2) Педагогическото взаимодействие по ал. 1 подпомага придобиването на компетентностите по чл. 28, ал. 2, като използваните ресурси се избират от педагогическите специалисти в съответствие с възрастта на децата.
(3) Продължителността на педагогическото взаимодействие с дете по ал. 1 се определя от педагогическите специалисти в съответствие с възрастта на децата, но не може да надвишава 30 минути дневно.
(4) Проследяването на постиженията от осъщественото педагогическо взаимодействие по ал. 1 се извършва чрез наблюдение от страна на педагогическите специалисти и чрез обсъждане с родителите.
(5) В периода на провеждане на педагогическото взаимодействие по ал. 1 на децата не се пишат отсъствия.

Глава трета  Организация на учебно-възпитателната дейност

Раздел I Организация на учебното и неучебното време
Чл.20.(1)Предучилищното образование се организира в учебни години.
Учебната година в предучилищното образование започва на 15септември и е с продължителност 12месеца. В случай че 15септември е почивен ден,тя започва на първия следващ  работен ден.
(2).В учебното време се организират както основна,така и допълнителни форми на педагогическо взаимодействие,а в неучебното време без педагогически ситуации-само допълнителни форми. 
(3).Основна форма на педагогическо взаимодействие е педагогическата ситуация, която се провежда в учебно време само сутрин, във времето м/у 9.00 и 11.00 часа  със времетраене в зависимост от възрастовата група. 
 (4).В останалото време се провеждат допълнителни форми на педагогическо взаимодействие:
	-утринно раздвижване;подвижни и различни спортни игри;
	-сюжетно-ролеви и други видове игри;
	-занимания по направления за затвърдяване на компетентности;
	-дейности и занимания по избор на детето;
	-спорт,разходки, излети, екскурзии и др.;
	-културни развлечения, празници и др.;
	-участия в общоградски дейности;и други по преценка на учителите 
Чл.21.(1)Учебното време през учебната година е в периода от 15 септември до 31май на следващата календарна година.
(2).Учебното време се организира в учебни седмици и в учебни дни.
(3).Учебната седмица е с продължителност пет учебни дни и съвпада с работната седмица.
(4).Учебният ден включва основните и допълнителните форми на педагогическо взаимодействие,както и време за почивка и самостоятелни дейности по избор на детето.
Чл.22.Неучебното време без основни форми на педагогическо взаимодействие е в периода от 1юни до 14септември.
Чл.23. През периода на неучебното време,  детската градина може да работи с намален капацитет на дейността си с оглед извършване на профилактика, ремонтни дейности и използване на полагаем годишен отпуск на служителите. Две седмици преди края на м.април , директорът издава заповед за дейността на Комисията, която да приеме заявления на родителите и да извърши класиране на децата в смесените групи за неучебно време, като определи вида и броя на групите по график за летния период.
Чл.24. Родителите подават заявления до директора на детската градина в триседмичен срок ,след обявяване на графика.Заявленията се разглеждат и одобряват в тридневен срок по критерии,определени  с Решение на  Педагогическият съвет в детската градина от тричленна Комисия,назначена със Заповед от директора.
 В състава на комисията влиза един учител, един представител на Обществен съвет и завеждащ административната служба на детската градина.
Чл.25.Предучилищното образование се осъществява при целодневна, полудневна, почасова или самостоятелна организация.
Чл.26.(1)Целодневната организация осигурява възпитание, социализация, обучение и отглеждане на децата в рамките на работното време  през учебната година.
(2).В целодневната организация в учебното време се редуват основна и допълнителни,а в неучебното време-само допълнителни форми на педагогическо взаимодействие,като се осигуряват и условия и врем за игра , почивка, включително следобеден сън; условия и време за хранене-сутрешна закуска, обяд и две задължителни подкрепителни закуски –между сутрешната закуска и обяда и между обяда и вечерята; дейности по избор на детето.
Чл.27.Учителите в групата определят редуването на формите на педагогическо взаимодействие и организират деня на детето в предучилищното образование.
(1).При целодневна организация за една група в детската градина задължително се назначават най-малко двама учители, които работят съвместно в групата поне един час дневно, и един помощник-възпитател.
(2).Полудневната организация осигурява възпитание, социализация, обучение и отглеждане на децата в рамките на 6 последователни астрономически часа на ден преди обяд през учебната година.
Чл.28.Почасовата организация осигурява възпитание, социализация, обучение и отглеждане в рамките на 3 последователни астрономически часа на ден.
(1). Почасовата организация се осъществява само през учебното време.
(2).В почасовата организация се организират основна форма,а ако продължителността на престоя на детето позволява-и допълнителни форми на педагогическо взаимодействие, като се осигуряват условия и време за игра,почивка и дейности по избор на детето.
(3).Почасовата организация се осъществява заедно с децата в група за целодневна или за полудневна организация,като в една група може да се включват не повече от 2 деца на почасова организация над максималния брой деца, определен в съответствие с разпоредбите на чл.60, ал.1и 2 от Закона за предучилищното и училищното образование.
Чл.29.Самостоятелната организация включва възпитание, социализация, обучение и отглеждане на детето, организирано от родителя.Организира се по ред, определен с Наредба № 5/03.06.2016 година за предучилищно образование, издадена от МОН. 
Чл.30.(1).При заявено желание на родителите и срещу заплащане, детската градина може да осигури условия на територията си за организиране на педагогически дейности, които не са дейност на детската градина.
(2).Дейностите по ал.1се извършват извън времето за провеждане на основните форми на педагогическо взаимодействие и се организират при спазване на действащото законодателство.
(3).Дейностите по ал.1се организират за децата, които посещават детската градина. 
(4).При организиране на дейността на детската градина в условията на COVID-19, съществено значение е  в най-висока степен ограничаването на достъпа на външни лица в детските градини, е препоръчително провеждането на дейности по чл. 19 от Наредба № 5 от 2016 г. за предучилищното образование да бъде преустановено или сведено до минимум.
Чл.31.Видът на организацията на всяка група в детската градина или за отделно дете в случаите на почасова и самостоятелна организация, се определя от директора на детската градина, в съответствие с желанието на родителите,след съгласуване с финансиращия орган.
 (1) Съобразно очакваните резултати по образователните направления по
 по време на учебната година децата може да участват в организирани прояви, изяви и мероприятия и организирано да посещават природни обекти, обществени, културни и научни институции, които посещения не са предмет на уреждане от наредбата по чл. 79, ал. 5 от Закона за туризма.
(2) Редът и начинът на организиране на посещенията на природни обекти, прояви,
изяви и мероприятия в обществени, културни и научни институции се определят в
правилника за дейността на детската градина или училището, а провеждането им се контролира от директора.Учителите изискват от родителите писмено съгласие за участие на децата във форми, извън детската градина.Директорът издава заповед , в която описва мероприятието , ден и час за провеждане ,отговорни лица по извеждане и безопасност на групите.Учителите задължително провеждат инструктаж с децата по осигуряване на безопасност на предвижване и престой  ;първото и последното дете от колоната са облечени със светлоотразителни жилетки.
(3) Посещението и/или участието в прояви, изяви и мероприятия, организирани от
други институции и провеждани в населеното място на детската градина или
училището, се разрешават от директора на детската градина или училището по реда и
начина, определени по ал. 2.
(4) За всички дейности по организирано извеждане на децата от населеното място
на детската градина или училището се изисква информирано писмено съгласие на
родител. Редът, начинът и сроковете за уведомяване на родителите, получаването и
съхранението на информираното писмено съгласие се определят в правилника за
дейността на детската градина или училището.
Раздел втори: Работно време на детската градина.
Чл.32. ДГ №8 ”Слънце” работи целогодишно на пет дневна работна седмица,с изключение на официалните празници,периода на  ремонтна дейност по график и регламентираните ваканции.
(1). Началото и края на работното време са определени,съобразно трудовата заетост на родителите и мерките, предприети от детската градина за работа в условията на обявена  извънредна епидемиологична обстановка .-от 7,00ч.-18,30ч. При необходимост градината може да работи в почивни и празнични дни.
(2). Децата се водят сутрин от 7ч. но не по-късно от 8.45, съгласно утвърдения график за приемане на децата по групи ,а вечер се вземат до18.30ч/.
(3). По изключение, поради трудова заетост на родителите и след уговорка с учителите,децата могат да се вземат и водят в удобен за родителите час, стига това да не нарушава организацията на учебния процес и да не води до струпване на много хора на територията на детската градина.
Чл.33. Директорът изпълнява своите задължения сутрин от 8,30ч.-12,00ч.и от 12,30-17,00ч. Чл.34.(1). Учителите работят на две смени.първа смяна:от 7,00-13,30/почивка от 13-13,30ч. и втора смяна:от 12,00-18,30ч./почивка от 12,00-12,15ч..,по утвърден график.
(2).Учителите в групата в с.Голямо ново работят: първа смяна-7,15-13,15ч и втора смяна от 11,30-17,30ч.;консултации първа смяна 13,30-14ч. ,а за втора смяна:14,00-14,30 ч в съответните дни.Консултациите могат да се провеждат на територията на детската градина , при спазване на дистанция и дезинфекция; или онлайн-по телефона ,или др.дегитално устройство.
Чл.35.(1).Помощник възпитателите   от основната сграда на ДГ№8“Слънце“ работят само в една група, с работно време от 7-13,00ч и от 15,30ч.-17,30ч  или от 8-16,30ч. / половин час почивка за обяд/, съгласно Заповедта на директора.
(2).Помощник възпитателите в първа група работят от 7,30-13,30 и от 15, 30-17,30ч.
(3)=В групата в с.Голямо ново , непедагогическият персонал работи по график.
(4).При възникнали обстоятелства , касаещи промяна в работното време се издава заповед на директора.

Раздел трети:Продължителност на предучилищното образование.Групи

Чл.36.(1) Предучилищното образование се организира във възрастови групи, както следва:
1. първа възрастова група – 3-4 годишни, а по изключение-от  – 2- 4 години; 
2. втора възрастова група – 4-5 годишни;
3. трета подготвителна възрастова група – 5-6 годишни;
4. четвърта подготвителна възрастова група – 6-7 годишни.
(2) Продължителността на предучилищното образование във всяка от възрастовите групи по ал.1 е една учебна година.
(3) Задължителното предучилищно образование се осъществява в трета и четвърта подготвителна възрастова група.
 (4) Предучилищното образование е задължително от учебната година, която е с начало в годината на навършване на 4-годишна възраст на детето, като родителите избират вида на организацията на предучилищното образование.
Чл.37.(1) Децата от възрастовите групи по чл.33.(1) в зависимост от броя им се разпределят в групи. 
(2) При недостатъчен брой за сформиране на отделна група от деца в съответната възрастова група по ал. 1 може да се сформира група от деца на различна възраст .
(3) Броят на групите по ал. 1 в рамките на отделните възрастови групи, както и броят на децата в тях се определят при условията на чл. 60 от Закона за предучилищното и училищното образование-определят се от директора на детската градина, след съгласуване с Педагогическия съвет, в съответствие с държавния образователен стандарт за финансирането на институциите и с държавния образователен стандарт за физическата среда и информационното и библиотечното осигуряване на детските градини, училищата и центровете за подкрепа за личностно развитие.
(4) По силата на чл.192 от ЗПУО в група в детска градина и в училище може да се обучават до три деца със специални образователни потребности. 
(5).Обучението на деца със СОП в една група над 3 броя, се допуска след доклад на директора на детската градина до началника на РУО и даване на разрешение за конкретния случай.
Чл.38. По време на обявени епидемиологични обстановки , както и при организиране на дейността на детската градина в условията на COVID-19, се прилагат правила и мерки за организиране на дейностите в детската градина, съобразно дадени заповеди/указания на Министъра на здравеопазването и/или  Министъра на образованието.
(1) Разписаните правила и мерки имат задължителен характер за всички служители и родители за обявения период, по отношение на:
-посещение на деца в групите-правила за редуциране на броя им, часови прием и време за изпращане  ; недопускане на родители и външни лица в сградата, и на игровите площадки, спазване на определена дистанция  и недопускане струпване на родители в двора;
-работно време на помощник възпитатели; протокол за дезинфекция на повърхности , помещения и играчки; носене на лични предпазни средства; часови график за идване и преобличане;
-учители-определяне на място за преобличане;носене на лични предпазни средства;извършване на дейности с децата по възможност с максимален престой на открито;
-спазване на протокол от задължителни мероприятия, в случай на положителен тест на дете или служител;
 (2).Всички служители и родители на деца, посещаващи детското заведение през посочения период, попълват декларация за информирано съгласие. 
(3)/При намаляване броят на децата в отделна група/карантини, епидемии,ваканции, отработване на дни, определени с нормативен акт/под минималния брой, директорът може да сформира смесени групи по възраст/дежурни групи за определен период, при съобразяване с конкретната обстановка и съблюдаване на мерки за безопасност.

Чл. 39. Постъпването на децата за предучилищно образование в Община Търговище се осъществява целогодишно при спазване на условията  на Наредба за условията и реда на записване,отписване и преместване на деца на територията на Община Търговище.
Глава четвърта
УСЛОВИЯ И РЕД ЗА ЗАПИСВАНЕ, ОТПИСВАНЕ И ПРЕМЕСТВАНЕ НА ДЕЦА В ДГ№8”Слънце”
.
Чл.40.(1).Постъпването на децата в детската градина  за предучилищно образование се осъществява целогодишно при спазване на изискванията на Наредбата на Общинския съвет.
(2).В детската градина се приемат деца с писмено заявление по образец от родителите или настойниците. Към него се прилагат декларация,съдържаща лични данни и медицински талон, заверен от личен лекар,документ за доказване на предимство/при кандидатстване за прием в първа група/.Сверяването на личните данни в декларацията се осъществява, чрез предоставяне от родителя на акт за раждане-оригинал и лична карта/за установяване на коректност/.
(3). Децата може да постъпят за предучилищно образование не по-рано от учебната година, която започва в годината на навършване на тригодишна възраст.
(4). Приетите в първа възрастова група деца постъпват в детската градина на 15 септември на съответната година. В случай че 15 септември е почивен ден, те постъпват в детската градина на първия следващ работен ден.
(5). При съществуваща възможност на съответната детска градина, децата от първа възрастова група  се приемат и преди посочения срок.
Чл.41.(1) Детето постъпва първоначално  в детска градина на територията на Община Търговище след представяне на изискуемите медицински документи съгласно чл.4, ал.2 от Наредба № 3/ 05.02.2007 г. на МЗ за здравните изисквания към детските градини: 
1. Здравно-профилактична карта на детето, попълнена от личния му лекар;
 2. Еднократен отрицателен резултат от изследване за патогенни чревни бактерии и чревни паразити, извършено не по-рано от 15 дни преди постъпване на детето в детската градина;
 3. Изследвания на кръв и урина, извършени в едноседмичен срок преди постъпване на детето в детската градина; 
4. Данни от личния лекар, че на детето са извършени задължителните имунизации за възрастта;
 5. Медицинска бележка от личния лекар за липсата на контакт със заразно болен, издадена не по-рано от 3 дни преди постъпване на детето в детската градина.
 (2) Деца, на които не са извършени задължителните имунизации за възрастта, могат да се приемат в детска градина, когато са налице трайни противопоказания за имунизирането им и са освободени по реда на Наредба № 15 от 2005 г. за имунизациите в Република България, срещу документ за това обстоятелство. 
Чл.42.При наличие на свободни места, деца се приемат целогодишно.
Чл.43.(1) Децата в общинските детски градини може да се преместват в други детски градини на територията на Община Търговище през цялата учебна година при наличие на свободни места по реда на Наредбата на Общинския съвет.
(2) Децата могат да бъдат премествани от една в друга детска градина след подаване на писмено заявление от родителите/настойниците им до директора на детската градина.
(3) Преместване на дете от една в друга детска градина на територията на Община Търговище е възможно само след заплащане на дължимите такси за ползване на детска градина по чл.25 от Наредбата за определянето и администрирането на местните такси и цени на услуги на територията на Община Търговище
Чл.44.(1) Децата от подготвителните групи към общинските детски градини/училища може да се преместват в друга подготвителна група към детска градина или към училище през цялата учебна година,при наличието на свободни места и след заплащане на дължимите такси за ползване на детска градина чл.25 от Наредбата за определянето и администрирането на местните такси и цени на услуги на територията на Община Търговище
(2) Децата от подготвителните групи могат да бъдат премествани след подаване на писмено заявление от родителите/настойниците им до директора на детската градина/училището.
(3) Преместването се извършва с Удостоверение за преместване.
(4) За извършеното преместване писмено се информира дирекция „Хуманитарни дейности” на Община Търговище.
Чл.45. Промяната в списъчния състав на децата се утвърждава като промяна в Списък образец №2 за детската градина за съответната учебна година.
Чл.46.Родители, които не запишат децата си, подлежащи на задължително предучилищно или училищно образование, в детска градина или училище, се наказват с глоба,съгласно чл.347 от ЗПУО.
Чл.47.Отписването по желание на родителите или настойниците се извършва след подадена до директора на детската градина писмено заявление..
(1). Децата се отписват от детска градина при навършване на 7 години и постъпване в I-ви клас с издаване на удостоверение за завършване  на 31 май.
(2). При неявяване на дете от първа група, без да има основателна причина за това, за повече от два месеца детето се отписва от ДГ.
(3). Децата се отписват от детска градина и при системно нарушаване на Правилника на детската градина.
Чл.48(1).Децата от подготвителните групи,записани в целодневна,полудневна и почасова организация, могат да отсъстват само по здравословни или по други уважителни причини, удостоверени с документ от компетентен орган, както и по семейни причини.
(2).Отсъствията на децата по семейни причини през учебно време е допустимо за не повече от 15 дни за съответната учебна година, но не повече от 10 последователни дни, с писмено уведомяване от родителите в срок, определен с Правилника за дейността на детската градина или училището - предварително  до 1 ден, преди самото отсъствие на дете, подлежащо на задължителна предучилищно образование. Писмените уведомления се предават за входящ номер  и  съхраняват в класьори на входяща кореспонденция.
(3).При отсъствие по болест родителите информират по телефона учителят на групата в същия ден  ,а с  медицински документ от личния лекар се установява възстановеното здраве, който се предава от родителя  на медицинското лице за допускане на детето до групата. 
(4). При отсъствие на дете, за което няма никаква информация в детското заведение, първият ден се смята за присъствен (неизвинено отсъствие), защото заявка  за храна се прави от учителите І-ва смяна до 11.00 в предходния  ден.
Чл.49. Разрешение за отсъствие от 30 и повече дни/за децата от първа група/ се иска с писмена молба  до директора само при разплатени сметки към ДГ и причини за отсъствия, доказани с документ.
Чл.50.Извън случаите по чл.45, отсъствие на децата от подготвителните групи е допустимо и за времето на ваканциите, определени в училищното образование за съответната година със Заповед на Министъра на образованието и науката. 
(1). В неучебно време – в периода от 1 юни  до 15 септември децата могат да отсъстват от детска градина, като не е необходимо да подават уведомления за отсъствие. 
б) отсъствията през този период се извиняват само с медицинска бележка.

Глава пета: СЪТРУДНИЧЕСТВО И ВЗАИМОДЕЙСТВИЕ МЕЖДУ УЧАСТНИЦИТЕ В ПРЕДУЧИЛИЩНОТО ОБРАЗОВАНИЕ

    Раздел първи:Общи положения
Чл. 51. (1) Сътрудничеството и взаимодействието между родителите и детската градина се осъществяват чрез индивидуални консултации, родителски срещи, обучения,присъствие и участие на родителите в процеса на предучилищно образование и др.форми на комуникация, както и всеки път, когато конкретна ситуация или поведение на детето  го прави необходимо.
(2) индивидуалните консултации  с учителите на децата се извършват във време, извън задължителната норма преподавателска заетост по график, поместен на информационното табло на ДГ.
(3) родителските срещи се свикват, ръководят и протоколират от учителите на групата в специален „дневник за родителски срещи”.Темите и броят се определя от учителите. Взетите решения се изпълняват от избран родителски актив. Могат да се канят и външни лица-гости.
(4).Средство за постоянна връзка между детската градина и родителя е прекият контакт с учителите на детето, която не трябва да е в ущърб на останалите деца
(5).Средство за връзка със семейството на детето може да бъде и електронната поща на един от родителите, както и електронният дневник на групата.
 (6) Средство за комуникация с родителите са и групите за споделяне в интернет пространството.
(7) (Нова - ДВ, бр. 85 от 2020 г., в сила от 02.10.2020 г.) Детската градина изработва и прилага модел за работа със семействата и децата в периода на адаптация от семейната среда към детската градина, който е неразделна част от Правилника за дейността на детската градина-Приложение 1.
(8) (Нова - ДВ, бр. 85 от 2020 г., в сила от 02.10.2020 г.) Моделът  задължително включва краткосрочно присъствие на родителите в детската градина. Продължителността на присъствието на родителите, както и дейностите, в които могат да участват, се определят предварително на индивидуални срещи между учителите и родителите.
(9).По време на извънредно положение или извънредна епидемиологична обстановка не се допуска присъствие на родители и др.външни лица в детската градина.

Чл. 52. (1) Детската градина ,в партньорство с родителите, осъществява дейности за мотивация и преодоляване на проблемното поведение, които са израз на общата воля и на координираните усилия на всички участници в образователния процес.
(2) Дейностите може да включват:
1.дейностите по мотивация и преодоляване на проблемното поведение се определят от детската градина и от училището и може да включват:
2.консултиране на детето с психолог или с педагогически съветник;
3.създаване на условия  за повишаване на социалните умения за общуване и решаване на конфликти,чрез насочване на детето  към занимания, съобразени с неговите потребности
4.предоставяне на  подкрепа за личностно развитие,която осигурява подходяща физическа,психологическа и социална среда за развиване на способностите и уменията им,в съответствие с индивидуалните образователни потребности на всяко дете.
Чл. 53. Сътрудничеството и взаимодействието между учителите, директорите и другите педагогически специалисти и родителите създават условия за постигане на целите по чл. 5 от Закона за предучилищното и училищното образование, както и за формиране на положително отношение към детската градина и училището и мотивация за учене.
Чл.54.В детската градина са недопустими действия по осъществяване на пропаганда, популяризиране или подстрекаване по какъвто и да е начин-пряко или косвено , на идеи и възгледи, свързани с нетрадиционна сексуална ориентация или определяне на полова идентичност, различна от биологичната/ДВ,бр.69/18.08.2024г.

Раздел втори:Основни права и задължения
Чл.55 (1) Децата,  имат следните права:
1. да бъдат обучавани и възпитавани в здравословна, безопасна и сигурна среда;
2. да бъдат зачитани като активни участници в образователния процес;
3. да получават обща и допълнителна подкрепа за личностно развитие;
4. да бъдат поощрявани с морални и материални награди.
(2). Грижата за здравето се осигурява чрез гарантиране на достъп на децата  до медицинско обслужване и програми за здравно образование и за здравословен начин на живот.
Чл.56.Децата имат следните задължения:
1. да присъстват и да участват в учебните  занимания;
2. да съхраняват авторитета на детската градина и да допринасят за развитие на добрите традиции;
3. да зачитат правата, честта и достойнството на другите, както и да не прилагат физическо и психическо насилие;
4. да спазват правилата за поведение в групата  и в детската градина;
5. да не възпрепятстват със своето поведение и постъпки нормалното протичане на учебните ситуации;
Чл.57. Родителите имат следните права:
1. периодично и своевременно да получават информация за успеха и развитието на децата им в образователния процес, за спазването на правилата в детската градина  и за приобщаването им към общността;
2. да се срещат с ръководството на детската градина , с учителите на групата и с другите педагогически специалисти в определеното приемно време или в друго удобно за двете страни време;
3. да се запознаят с педагогическа система в детската градина;
4. да присъстват и при желание от тяхна страна да бъдат изслушвани, когато се решават въпроси, които засягат права и интереси на детето;
5.  да получават информация, подкрепа и консултиране в детската градини  по въпроси, свързани с образованието и с личностното развитие на децата им;
6. да избират и да бъдат избирани в обществения съвет на детската градина 
7. да изразяват мнение и да правят предложения за развитие на детската градина
8. при организиране на дейността в условията на COVID-19,детската градина задължително уведомява родителите като изпраща електронни съобщения чрез групи за споделяне/ електронен дневник/, електронни приложения и/или електронна поща: 
• В началото на учебната година - за създадената организацията, предприетите мерки и за правилата, които следва да се спазват в детската градина.
• Регулярно за епидемичната ситуация в детската градина
 • Извънредно - при наличие на болно дете, учител или служител или при промяна в някоя от мерките и правилата в детската градина.
Чл.58. (1)Родителите имат следните задължения:
1. да осигуряват редовното присъствие на детето в задължителното предучилищно образование,като уведомяват своевременно детската градина в случаите на отсъствие на детето;
2. да запишат,след завършване на подготвителните групи детето в първи клас в училище;
3. редовно да се осведомяват за своите деца относно приобщаването им в детската градина, успеха и развитието им в образованието и спазването на училищните правила;
4. да спазват правилника за дейността на детската градина,и да съдействат за спазването му от страна на детето;
5. да участват в процеса на изграждане на навици за самоподготовка като част от изграждането наумения за учене през целия живот;
6. да участват в родителските срещи;
7. да се явяват в детската градина след покана от учител, директор или друг педагогически специалист в подходящо за двете страни време.
  8. да заплащат такса за посещение на дейности, организирани по желание на родителите , над Държавните образователни стандарти.
 8.1.При не заплащане на такса в посочения период, детето временно се отстранява от посещение на съответната дейност.
9.При организиране на дейностите в условията на COVID-19:
9.1Най-късно два работни дни преди планираното посещение да уведомят директора за датата, на която детето ще започне да посещава детска градина .
9.2Да подготвят предварително необходимите документи за прием;
9.3.Да декларират обстоятелството, че не им е известно детето да е било в контакт със заразно болни и нямат признаци на болест през последните 14 дни. В информираното съгласие родителите посочват, че са запознати и солидарно отговорни за спазването на правилата на работа на детската градина. /Приложение  7/.
9.4 Да не използват градски транспорт за придвижване до детската градина и обратно винаги, когато това е възможно.
9.5.Да водят детето си на детска градина и да го вземат при стриктно спазване на графика/реда, а при необходимост да изчакат на нужното разстояние, за да се предотврати струпване.
9.6.Да се запознаят с предоставените им от детската градина полезни препоръки и да подкрепят усилията на институцията за спазване на правила, хигиена и психично здраве по време на ре-адаптацията на детето им.
9.7.Да измерват всяка сутрин температурата на децата си и да не ги водят на детска градина, когато забележат признаци на заболяване и/или измерят температура по-висока от 37,3 градуса.
9.8.Да организират незабавното вземане на детето в случаите, когато бъдат уведомени от медицинското лице в детската градина, че то проявява признаци на заболяване.
9.9.Да придружават детето само до мястото за прием, без да влизат в сградата на детската градина, освен ако не бъдат помолени за това, но в тези случай стриктно спазват изискванията за хигиена на ръцете, дихателен етикет и физическа дистанция.
9.10.Да осигурят плик, в който детето да поставя обувките, с които пристига в детската градина (след събуване на обувките детето или приемащия го в детската градина възрастен поставя обувките в плика, след което детето обува пантофи, които са предварително почистени вкъщи.
9.11.Да осигурят поне два броя маски, в случай че носенето на маска е по препоръка на лекуващия/личния лекар на детето.
В отделни случаи децата, за които предучилищното образование е задължително, но присъствието им е невъзможно или не е целесъобразно по здравословни причини (самите те са със заболявания, които не позволяват посещаване на детска градина или техните
Чл.59.Отговорности на родителите,произтичащи от изисквания за осигуряване на безопасни и здравословни условия на възпитание,обучение и труд в ДГ№8“Слънце“-гр.Търговище :
1.Родителите носят отговорност ,че здравословното състояние на децата съответства на описаното в представените медицинските документи.
2.В детската градина не се допускат деца,чието здравословно състояние може да повлияе негативно на останалите-болни,с кашлица,хрема, опаразитени. Забранено е внасянето на лекарства за деца,както и оставянето им в гардеробчета,в якета и джобове на самите деца.
3.Забранено е воденето на деца с дъвки в детската градина.
4.Родителите носят отговорност за наличието на монети,остри предмети,скъпи накити и  играчки у децата.
5.Да не се внасят храна и напитки  в детската градина.
6.Задължение на родителите е да водят и вземат лично или чрез упълномощен представител на семейството децата си.Учителите носят отговорност от момента на довеждане на детето до момента на вземането му .Забранява се водене и вземане на дете от лице под 16 г.възраст.Родителите попълват декларация при делегиране на това право на непълнолетно лице.
7.Деца се приемат сутрин от 7ч.,но не по-късно от 8,50.При закъснение-да не се прекъсва учебния процес,който започва в 9,00-по утвърдено разписание.
8.Учебните  материали за обучение и възпитание на децата  се осигуряват от родителите.
9.Родителите съдействат за застраховане на децата.Децата ,които не са застраховани,при организиране на физкултурни мероприятия или  мероприятия извън детската градина,представят сключена еднодневна полица от родителя.
10.Родителите да уведомяват своевременно при промяна на телефоните за връзка.
11.За поддържане на хигиена и безопасност при провеждане на двигателна дейност,децата да имат осигурени пантофи/за занималнята/и обувки или маратонки-за игра в двора,според сезона.И в двата случая,те да обхващат цялото ходило и глезена.Забранява се воденето в детската градина на деца с джапанки,чехли и др.които създават условия за травми.
12.Децата да бъдат облечени в дрехи подходящи за сезона. Малките деца да имат подсигурени резервни дрехи за преобличане.Отговорност на родителите е добрата лична хигиена на децата.
13.За поддържане на хигиената в коридорите на детската градина, родителите да ползват калцуни.
14.Забранява се използване на игровите площадки на двора от външни лица.
15.Забранява се струпването на родители на двора по време на престоя на децата на игровите площадки-след идване на родителите,отговорността на учителите и помощния персонал се отнася само до децата,чиито родители не са дошли.Струпването на родители и др.членове на семейството затруднява видимостта и разсейва ,а това от своя страна създава условия за нарушаване на безопасността на децата.
16.След напускане на детската градина-сграда и дворна част, родителите да затварят входната вратата.
17.Забранява се тютюнопушенето в дворната част на детската градина.
18.Забранява се паркирането на лични моторни превозни средства на родители в двора на детската градина.
19.Детската градина не носи отговорност за оставени велосипеди,колички,шейни  и др.возила.
20.Забранява се снимането с телефони и камери по време на учебен процес от родителите.Това е допустимо по време на развлечения и тържества.
21. Действията по тайно използване на записващи и подслушвателни средства от физически лица в детските градини –без знанието на учителите, е незаконосъобразно и всяко от засегнатите лица има право да потърси защита по съдебен ред.
22.Празнуването  на Рождени дни на деца по групите се организира от учителите-след предварително уведомяване /в предходен ден/, по негова преценка , в часово време,което не нарушава нормите на учебно-възпитателния процес; без присъствие на външни лица/родители/.
    В условията на COVID-19, не се допуска внасяне на храна и напитки , извън доставката на храна за децата, приготвена от кухня-майка.
23.Забраняват се опитите за саморазправа между родители с деца. Конфликтните ситуации се уреждат със знанието на учителите между родители, или извън детската градина.
Чл.60.(1) Учителите и директора, които изпълняват норма преподавателска работа, са педагогически специалисти.
(2) Педагогически специалисти са лица, които изпълняват функции:
1. свързани с обучението, възпитанието и със социализацията, както и с подкрепата за личностно развитие на децата  в детската градина;
2. по управлението на институцията.
Чл. 61. (1) Педагогическите специалисти имат следните права:
1.да бъдат зачитани правата и достойнството им;
2.да определят методите и средствата за провеждане на образователния процес,съобразно принципите и целите, определени в този закон;
3. да участват във формирането на политиките за развитие на детската градина;
4. да получават професионална подкрепа в процеса на изпълнение на служебните си задължения;
5. да повишават квалификацията си;
6. да бъдат поощрявани и награждавани.
Чл.62.Педагогическите специалисти имат следните задължения:
1.да осъществяват обучение и възпитание на децата и учениците в съответствие с държавните образователни стандарти;
2.да опазват живота и здравето на децата и учениците по време на образователния процес и на други дейности, организирани от институцията;
3.да зачитат правата и достойнството на децата, учениците и другите участници в предучилищното и училищното образование и да сътрудничат и партнират със заинтересованите страни;
4.да се явяват на работа в състояние,което им позволява да изпълняват трудовите си задължения и да уплътняват работното си време;
5.при възпрепятстване за явяване навреме на работа,същите са длъжни веднага да уведомят ръководството на детската градина/директор-телефон;не по-късно от половин час в същия ден;а представянето на болничен-до 12 ч. от издаването му.
6.при закъснение за работа-да се уведоми работодателя ;
7. да поддържат и повишават квалификацията си съобразно политиките за организационно развитие на съответната институция и специфичните потребности на децата, с които работят с цел подобряване качеството на образованието им.
8. Лица, които заемат учителска длъжност и са ръководители на групи, имат и следните допълнителни функции:
8.1. формиране на умения за работа в екип и за изграждане на позитивен организационен климат, като поощряване на уменията на децата  за общуване и за интегриране в  социалната среда;
8.2. изработване  правила за поведението на децата и групата, съобразени с Етичния кодекс на детската градина  и Правилата за организиране на дейностите в детската градина в условията на COBID-19,съвместно с родители и деца;
8.3. своевременното  информиране на родителите за:
а) програмната система, по която работи детската градина и по която  се провежда обучението в детската градина, седмичното разписание и възможностите за избор на допълнителни форми на педагогическо взаимодействие или на занимания по интереси;
б) успеха и развитието на децата им в процеса на обучение, възпитание и социализация, за спазването на правилата в детската градина и на Етичния кодекс с цел приобщаване към детската  общност;
в) възможностите и формите за обща и допълнителна подкрепа за личностно развитие на детето, за определения график на допълнителното обучение и на допълнителните консултации по групи, за предлаганите занимания по интереси
г) осъществяване на комуникацията в електронна среда (по телефон, електронна поща, платформи и др.), а при необходимост от пряка комуникация се спазват изискванията за физическа дистанция и за носене на защитни маски; 
 • комуникацията с родителите да се осъществява предимно с електронни средства, а индивидуалните срещи и консултации да се провеждат по предварителна уговорка и при спазване на изискванията на МЗ;
 • провеждане на родителски срещи, събрания на Обществения съвет, Общи събрания и Педагогически съвети в електронна среда, а при нужда от пряка комуникация –в двора на детската градина, на открито, при спазване на дистанция в по-голямо помещение, което гарантира спазване на правилата на
8.4. консултиране на децата и на родителите по въпроси, свързани с цялостната дейност и въпроси, за максимално развитие на заложбите и на уменията на детето;
8.5. прави отчет на работата си с децата в края на всяко полугодие от  учебната година;
8.6. спазва изискванията за оформяне и съхранение на документите на групата
8.7.педагогическите специалисти работят 8 часа,от които 6 часа норма преподавателска заетост/
 8.8.педагогическите специалисти осъществяват консултативна дейност с родителите ,по въпросите на детското развитие, по график, утвърден от директора.
8.9.при осъществяване на своята дейност, педагогическите специалисти имат досег до лични данни на децата ,които ползват само и единствено по повод на своите задължения в детската градина и не разпространяват същите на трети лица.
Чл.63.(1).На педагогическите специалисти се дължи почит и уважение от учениците, родителите, административните органи и обществеността.
(2).При изпълнение на служебните си задължения педагогическите специалисти, заместник-директорите без норма преподавателска работа и главният счетоводител от държавните и общинските детски градини и училища и от центровете за подкрепа за личностно развитие имат право на представително облекло за всяка календарна година при условия и по ред, определени с наредба, издадена от министъра на образованието и науката съгласувано с министъра на финансите. Средствата за представителното облекло се осигуряват от бюджета на съответната институция.
(3).Педагогическите специалисти, които работят в малко населено място извън местоживеенето си, имат право на възстановяване на извършените от тях разходи за транспорт от местоживеенето им до местоработата и обратно  при условия и по ред, определени в Наредба, издадена от Министъра на образованието и науката ,съгласувано с Министъра на финансите.
(4).При прекратяване на трудовото правоотношение с педагогически специалисти, които през последните 10 години от трудовия си стаж са заемали длъжност на педагогически специалист в държавна или общинска институция на бюджетна издръжка от системата на предучилищното и училищното образование, се изплаща по-голям размер на обезщетението по чл. 222, ал. 3 от Кодекса на труда – в размери, определени он МОН и КТД .
Чл.64. (1) Педагогическите специалисти са длъжни ежегодно да повишават квалификацията си, с цел подобряване качеството на работата им и повишаване резултатите и качеството на подготовка на децата.
(2) Повишаването на квалификацията на конкретния педагогически специалист е насочено и към напредъка на децата, както и към подобряване на образователните им резултати. (3).Необходимите компетентности като съвкупност от знания, умения и отношения по нива на кариерното развитие за всеки вид педагогически специалист се определят в професионален профил.
(4) Професионалният профил и постигнатите резултати в обучението на учениците им са основа за определяне на приоритети за професионално усъвършенстване, както и за подпомагане на самооценката и за атестирането на педагогическите специалисти.
Чл.65.В едномесечен срок от началото на всяка учебна година педагогическият специалист  в детската градина подава пред работодателя си писмена декларация относно обстоятелството дали срещу заплащане от името и за сметка на децата  през предходната учебна година е извършвал обучение или подкрепа по смисъла чл. 178, ал. 1, т. 2 – 7 и 14 и чл. 187, ал. 1, т. 2 и 4 от ЗПУО,на деца и  и че това не са били деца , с които педагогическият специалист е работил в детската градина  в същия период
Чл.66. (1) Кариерното развитие е процес на усъвършенстване на компетентности при последователно заемане на учителски или възпитателски длъжности или при придобиване на степени с цел повишаване качеството и ефективността на образованието.
(2) Учителските и възпитателските длъжности са:
1. учител, възпитател;
2. старши учител, старши възпитател;
3. главен учител, главен възпитател.
Чл.67.(1).Проследяването на постиженията на детето се осъществява от учителите на съответната група в началото и в края на учебното време по образователните направления.
(2).Проследяването на постиженията на децата за всяка възрастова група се определя от учителите в съответствие с методите и формите  и отразява съответствието с очакваните резултати.
(3).Резултатите от проследяването на постиженията на детето се вписват в дневника на групата.Учителите информират родителите за индивидуалните постижения на детето.
(4).В хода на предучилищното образование постиженията на детето се отразяват в детско портфолио.Съдържанието на портфолиото е следното:
Снимка/ по желание на родителя/.
Трите имена
Рождена дата
Месторождение
Детска градина
Група
Тел. за връзка
Постижения по направления – с цел готовност за постъпване в първи клас-в края на подготвителната група.
Доказателствен материал от продуктивна творческа  дейност на детето.
(5) В 14-дневен срок преди края на учебното време  учителят на съответната група установява готовността на децата, които ще постъпят в първи клас през следващата учебна година, за училище.
Чл.68.(1) Пропускателният режим в ДГ№8“Слънце“гр.Търговище, се осигурява чрез заповед за пропускателен режим от директора . 
(2) Заповедта  се поставя на видно място и работещите и родителите се запознават с тях срещу подпис, като по този начин се създават условия за безопасността на децата, опазване имуществото на детската градина и други нарушения на обществения ред.
(3) Пропускателният режим се организира от охраната на детското заведение и дежурните служители, определени със заповед да се грижат за различните входове.
(4) Не се допуска влизането на външни лица без разрешение на директора на детската градина.
(5) Забранява се пушенето на територията на ДГ и двора, внасянето на горивни и запалителни материали,огнестрелно оръжие и други предмети, които могат да причинят нараняване.
(6) Спирането на автомобили в двора на детската градина е абсолютно забранено. Пропускането и престоя на автомобили, осигуряващи снабдяването на детското заведение се осигурява само в работното време на ЗАС.
Чл.69. Всеки работещ в детската градина е длъжен незабавно да подаде първоначална информация до РУП на МВР – гр. Търговище, Дирекция „Социално подпомагане”, отдел „Закрила на детето” и директора, в случай че установи, че има дете жертва на насилие или в риск от насилие или при кризисна интервенция на територията на детската градина.

Глава шеста:Органи за управление на детската градина

Чл. 70. (1) Орган за управление и контрол на държавните и общинските институции в системата на предучилищното и училищното образование е директорът.
(2).Директорът по ал. 1 управлява и представлява съответната институция,и в изпълнение на своите правомощия издава заповеди.
(3).При управлението и контрола на учебната,учебно-производствената,учебно-творческата,спортната и административно-стопанската дейност директорът може да се подпомага от един или няколко заместник-директори.
Чл.71.(1) При отсъствие на директора  за срок, по-малък от 60 календарни дни, той се замества от определен със заповед за всеки конкретен случай заместник-директор, а при невъзможност – от определен със заповед педагогически специалист от институцията. Заповедта се издава от директора.
Чл.72.(1) Специализиран орган за разглеждане и решаване на основни педагогически въпроси в детската градина е педагогическият съвет.
(2) Педагогическият съвет включва в състава си всички педагогически специалисти и заместник-директорите без норма на преподавателска работа.
(3) Директорът на детската градина е председател на педагогическия съвет.
(4) В заседанията на педагогическия съвет с право на съвещателен глас може да
участват представители на обществения съвет, настоятелството, медицинското лице, което обслужва училището, детската градина или центъра за подкрепа за личностно развитие, както и други лица.
(5) Директорът на детската градина, в качеството си на председател на педагогическия съвет, кани писмено представителите на обществения съвет и на настоятелството на заседанията на педагогическия съвет, като им предоставя възможно най-пълна информация по въпросите, които предстои да бъдат обсъждани.
Чл.73. (1) Педагогическият съвет:

1. приема стратегия за развитие на детската градина за следващите 4 години с приложени към нея план за действие и финансиране;
2. приема правилник за дейността на детската градина;
3. приема училищния учебен план;
4. приема формите на обучение;
5. приема годишния план за дейността на институцията;
6. приема учебни планове за индивидуална форма на обучение;
7. приема мерки за повишаване качеството на образованието;
8. приема програма за превенция на ранното напускане на училище;
9. приема програма за предоставяне на равни възможности и за приобщаване на децата и учениците от уязвими групи;предлага на директора разкриване на занимания по интереси;
прави предложения на директора за награждаване на ученици и за налагане на съответните санкции в предвидените в този закон случаи;
определя училищни символи и ритуали и други отличителни
10. участва със свои представители в създаването и приемането на етичен кодекс на училищната общност;
11. запознава се с бюджета на детската градина, училището и центъра за подкрепа за личностно развитие, както и с отчетите за неговото изпълнение;
12. периодично, най-малко три пъти през една учебна година, проследява и обсъжда
(2) Педагогическият съвет на детската градина и на центъра за подкрепа за личностно развитие изпълнява правомощията по ал. 1 съобразно предмета на дейността си.

Документите по ал. 1, т. 1 – 5 и т. 7 – 9 се публикуват на интернет страницата на детската градина, училището или центъра за подкрепа за личностно развитие
Чл.74. (1) С цел създаване на условия за активни и демократично функциониращи общности към всяка детска градина и всяко училище се създава обществен съвет.
(2) Общественият съвет е орган за подпомагане на развитието на детската градина и училището и за граждански контрол на управлението им.
Чл.75. (1) Общественият съвет се състои от нечетен брой членове и включва един представител на финансиращия орган и най-малко трима представители на родителите на деца и ученици от съответната институция. В състава на обществения съвет на училище, което извършва обучение за придобиване на професионална квалификация, се включва и представител на работодателите.

1. Представителите на родителите се излъчват от събрание на родителите, свикано от директора на детската градина и на училището. На събранието се определя броят на представителите на родителите и се избират и резервни членове на обществения съвет.
2. Представителите на работодателите се определят от областния управител по предложение на представителните организации на работодателите.
3. Председателят на обществения съвет се избира от членовете му.
4. Членовете на обществения съвет се определят за срок не по-дълъг от три години.
Чл.76. (1) Общественият съвет се свиква на заседание най-малко 4 пъти годишно, като задължително провежда заседание в началото на учебната година.
(2) С право на съвещателен глас в работата на обществения съвет на детските градини участва и представител на настоятелството.
Чл.77. (1) Директорът на детската градина или на училището има право да присъства на заседанията на обществения съвет и да изразява становище по разглежданите въпроси.
(2) Директорът е длъжен при поискване от обществения съвет да предоставя всички сведения и документи, необходими за дейността му.
Чл.78. (1) Общественият съвет в детската градина : 
1.одобрява стратегията за развитие на детската градина и приема ежегодния отчет на директора за изпълнението й;
2.участва в работата на педагогическия съвет при обсъждането на програмите по чл. 263, ал. 1, т. 8 и 9 и при обсъждане на избора на ученически униформи;
3.предлага политики и мерки за подобряване качеството на образователния процес въз основа на резултатите от самооценката на институцията, външното оценяване – за училищата, и инспектирането на детската градина или училището;
4.дава становище за разпределението на бюджета по дейности и размера на капиталовите разходи, както и за отчета за изпълнението му – за институциите на делегиран бюджет и за частните детски градини и частните училища, които получават средства от държавния бюджет;
5.съгласува предложението на директора за разпределение на средствата от установеното към края на предходната година превишение на постъпленията над плащанията по бюджета на училището или детската градина;
6.участва с представители в комисиите за атестиране на директорите при условията и по реда на държавния образователен стандарт за статута и професионалното развитие на учителите, директорите и другите педагогически специалисти
7.сигнализира компетентните органи, когато при осъществяване на дейността си констатира нарушения на нормативните актове;
8.дава становище по училищния план-прием по чл. 143, ал. 1;
9.участва в създаването и приемането на Етичен кодекс на училищната общност.
Глава седма:Финансиране на детската градина:
Чл.79.(1) Дейностите в системата на предучилищното и училищното образование се финансират със средства от държавния бюджет, бюджетите на общините, европейски фондове и програми и други източници.
1. Със средства от държавния бюджет се финансират изцяло или частично дейностите, които са обект на държавна политика.
1. Средствата от държавния бюджет са за:
1. издръжка на дейностите по възпитание и обучение на децата и учениците;
1. подпомагане на равния достъп и подкрепа за личностно развитие;
1. развитие на детските градини, училищата и центровете за подкрепа за личностно развитие;
1. изпълнение на национални програми за развитие на образованието.
1. Чл.80.Първостепенните разпоредители с бюджет разпределят получените по стандарта средства за всяка дейност по ал. 2 между училищата и детските градини въз основа на формули за съответната дейност. Формулите включват основни и допълнителни компоненти.
Чл.81.(1)Средствата за развитие на детските градини,училищата и центровете за подкрепа за личностно развитие включват:
1.Средства за работни заплати;
2.разходи за подобряване на материалната база;
3.средства за повишаване на качеството на обучението;
4.Средства за развитие и за подпомагане на педагогическите специалисти
5.библиотечно осигуряване;
6.други разходи,насочени към подобряване на физическата среда и на образователния процес 
Глава осма. Материално-техническа база
Чл.82. (1) За целите на дейността си ДГ№8“Слънце“и прилежащата  му група в Голямо ново,разполагат с добре изградена и подържана материално-техническа база.
      (2) Отговорност за опазването на материалната база носят всички работещи в детската градина.
(3) Материално-отговорно лице е ЗАС.
Чл.83. Работещите в детската градина и децата имат право да ползват безпрепятствено и по предназначение наличната МТБ.
Чл.84. (1) Работещите и родителите са длъжни да опазват материалната база на детската градина.
(2) Родителите и учителите са задължени да възпитават децата в опазването и поддържането на добър вид на мебелите и предметите от интериора, съобразно възрастта на децата.
Чл.85. При допусната повреда виновното поведение се санкционира

Чл.86.(1)Държавните и общинските училища прилагат система на делегиран бюджет, която дава право на директора на училището:
да се разпорежда със средствата на училището;да определя числеността на персонала, индивидуалните възнаграждения, преподавателската натовареност и броя на групите и паралелките, както и броя на учениците в тях съобразно утвърдения бюджет на училището и нормите, определени в подзаконовите нормативни актове, като осигурява прилагането на учебния план.
Чл.87.Училищата  и  детските  градини,  прилагащи  система  на  делегиран  бюджет, публикуват на интернет страницата си утвърдения си бюджет и отчета за изпълнението му. 
Чл. 88. Директорът представя на обществения съвет и пред общото събрание на работниците   и   служителите   тримесечни   отчети	за   изпълнението   на   бюджета   на училището, детската градина или центъра за подкрепа за личностно развитие в срок до
края на месеца, следващ съответното тримесечие.
Чл. 89. (1) Издръжката на децата в предучилищното образование в държавните и общинските детски градини и училища се осигурява със средства от държавния бюджет и със средства от общинския бюджет.
Чл.90.(1).Родителите на децата заплащат такси за издръжка на дейности, които не се финансират от държавния бюджет.
(2) Размерът и редът за заплащане на таксите по ал.1 се определят:
със Закона за местните данъци и такси – за общинските детски градини и училища по Наредба на Общинския съвет.

Глава осма:Хранене на децата
Чл.91. (1).В детската градина се доставя храна ,приготвена от Кухня-майка,на територията на град Търговище,приготвена съобразно изискванията за рационално хранене.Храната се приема ежедневно от работник кухня и се разпределя по групи. 
(2).На децата, записани на целодневна организация, се осигурява храна (сутрешна закуска; в 10.00 часа плод; обяд с първо, второ и трето и следобедна закуска),.
(3).Заявка за храна за следващия ден се подава от учителите на групите, които работят  І-ва смяна до 10.50 часа  на ЗАС, който обобщава заявката и до 11.00 уведомява кухня-майка. Корекции за деня се приемат до 8.00 часа сутринта от кухня-майка.
(4). След отсъствие на дете, е необходимо 24 часа предварително уведомяване за възстановяване посещението на детето.
(5).Храната се приема в присъствие на медицинското лице.
(6).Седмичното меню  е поставено на видно място за информация на родителите.

Глава девета:Настоятелства.
Чл.92.(1).Настоятелствата са независими доброволни сдружения за подпомагане дейността на образователната институция.
(2).Към всяко училище, детска градина или център за подкрепа за личностно развитие може да се създава само едно настоятелство. Настоятелствата се създават като юридически лица с нестопанска цел за осъществяване на общественополезна дейност и организират дейността си при условията и по реда на Закона за юридическите лица с нестопанска цел и в съответствие с разпоредбите на този закон, на устава или на учредителния си акт.
Чл. 93. (1) Настоятелството се учредява по инициатива на директора на детската градина, училището или центъра за подкрепа за личностно развитие или на родители, учители или общественици
[bookmark: _GoBack]Чл. 94. За постигане на целите си настоятелствата:
(1).съдействат за осигуряване на допълнителни финансови и материални средства за детската градина и контролират целесъобразното им разходване;
(2).подпомагат изграждането и поддържането на материално-техническата база на детската градина;
(3).съдействат при организиране на ученическото хранене, за осигуряване на транспорт и при решаването на други социално-битови проблеми на децата, учениците, учителите от училището, детската градина или центъра за подкрепа за личностно развитие;
(4).съдействат за реализирането на програми по проблемите на децата , за заниманията по интереси, организирания отдих, туризъм и спорт с децата;
(5).организират и подпомагат обучения на родителите по въпросите на възпитанието и развитието на техните деца;
(6).организират обществеността за подпомагане на детската градина;
(7).сигнализират компетентните органи при извършени нарушения в системата на предучилищното и училищното образование.

Преходни и заключителни разпоредби:
§ 1.Този Правилник се приема на основание член 28, ал.1, т.2  и  Параграф §31 от Преходни и Заключителни разпоредби  на Закона за предучилищно и училищно образование.
§ 2. Той е съобразен  с основни документи – Закона за предучилищно и училищно образование; Наредба № 5 от 03.06.2016 година за предучилищно образование, Закона за закрила на детето; Решения на Общински съвет – град Търговище; Наредби на МС и специфичните условия на ДГ № 8„Слънце” град Търговище, както и с Правилата и насоките за организиране на дейностите в условията на COBID-19.
§ 3..Настоящият Правилник важи за всички лица,намиращи се на територията на детската градина.
§ 4 Правилникът влиза в сила след приемане с решение на Педагогическия съвет и утвърждаването му със заповед от директора на ДГ.
§ 5. ПДДГ се актуализира в следните случаи: 
1. в случай на промени в организацията на дейността на детската градина;
2. при промяна на нормативната база в образованието, отнасящи се до предучилищното образование;
3. при възникнала необходимост в хода на прилагането му.
§ 6. С Правилника, по утвърден график, се запознават педагогическия, непедагогическия персонал и родителите. Запознатите удостоверяват това с подписа си.
§ 7. На вниманието на родителската общност правилникът се предоставя чрез страниците на сайта на детското заведение и на първата родителска среща за учебната година.
§ 8. Указания за изпълнението на Правилника се получават от директора на детската градина.
§ 9. Контрол по спазване на ПДДГ се осъществява от директора на ДГ №8“Слънце“-гр.Търговище.
При промяна в действащите нормативни актове,Правилникът за устройството  и дейността на ДГ№8“Слънце”-,гр.Търговище,подлежи на своевременна актуализация
 Правилникът за дейността на ДГ№8 „Слънце“ е приет/актуализиран с решение на Педагогическия съвет – Протокол №1 / 16.09.2024 г. и утвърден със заповед на директора № 42 / 17.09.2024 г.


Директор:………..
/Севдалина Първакова/

         


























                                                                                                                                                                            Приложение1 

Модел за работа със семействата и децата в периода на адаптация от семейната среда към детската градина 

        Детската градина е първата степен в образователната система и се грижи най-вече за възпитанието, образованието и социализацията на децата. Усилията на детските учители са съсредоточени върху това детето да расте като самостоятелна и уверена личност, да усвои умения за общуване и живот в екип, да овладее практически умения и способности, да усвои родния си език и да се научи да го използва правилно, да обогати речника си, да опознае света и природата около себе си, да придобие първи математически познания, да опознае тялото си и да расте здраво и жизнено чрез игрови методи и похвати, за да може един ден да се превърне в уверен, знаещ и можещ млад човек, който умее да носи отговорности за себе си и за другите. 
       Когато детето е прието в детска градина, вие не просто осигурявате отглеждането му извън дома, но и го включвате в една образователно-възпитателна система и програма. Детската градина е един необходим етап в развитието на детето. То навлиза в обществото на своите връстници и започва да усвоява навиците на социалния живот. Така ще бъде по-подготвено и за постъпване в училище. 
          Детските градини са не само място за отглеждане на децата в отсъствие на техните родители. Те са центрове за ранно възпитание и образование, които имат собствени програми на обучение, одобрени от МОН. 
           Адаптацията към детската градина е труден процес и за децата, и за възрастните около тях. Животът на семейството се променя, променят се навиците на всички членове на семейството. Адаптирането е строго индивидуален процес за всяко дете и за неговите родители. За някои деца този период може да бъде 1 седмица, за други – 1 месец, а за трети по-дълъг. Педагогът и родителите трябва да имат търпение и да подпомагат детето в процеса на адаптация, за да протече той възможно най-бързо и безболезнено. 

         Ако трябва да обобщим, условията, които оказват влияние върху развитието на малкото дете, а и по-късно, са: 
1. Вътреутробни (пренатални и перинатални, които задават основните предразположения на бъдещата личност); 
2. Грижите за малкото дете и степента на удовлетворяване на основните му биологични (вода, храна, топлина, въздух, сухи пелени) 
3. Психологически потребности (внимание, нежност, любов) в ранна възраст; 
4. Домашната среда, която родителите осигуряват на детето (стимулирането на специфичните му способности); 
5. Ценностите на родителите, които детето среща всеки ден.



ЕТАПИ НА ИГРОВИЯ ПРОЦЕС, СПОМАГАЩ ЗА БЕЗБОЛЕЗНЕНАТА            АДАПТАЦИЯ НА ДЕТЕТО 
Първи: Детето играе само (липсва взаимодействие), почти не забелязва другите. 
Втори: Игра-наблюдение – детето наблюдава действията на възрастните и връстниците и ги наподобява.
 Трети: Паралелна игра – децата играят едно до друго, използват почти едни и същи играчки и игрови материали, но не се опитват да си взаимодействат едно с друго. Четвърти: Асоциативна игра – действайки с играчките, децата от време на време влизат във връзка, разменят материали, извършват някои действия заедно, но липсва стремеж към координиране на взаимодействията по посока на общи епизоди, сюжети или цели. 
Пети: Съвместна игра – през цялото време на играта децата осъществяват общ замисъл, постепенно зараждащ се от отделни епизоди, в които има допълващи се роли: майка – дете, продавач – купувач, лекар – пациент.
Симптомите за адаптираното дете са: 
1. Детето се разделя самостоятелно и в добро настроение с родителя/родителите, възрастните.
 2. По време на престоя в детската градина  детето е спокойно. Може често да задава въпроси на учителките и помощник възпитателката  – „кога и дали“ ще го вземат от детската градина, но това са въпроси, с които то очаква да бъде потвърдена неговата сигурност. 
3. По време на занимания и игри разказва спокойно за своите родители.
 4. При тръгване от детската градина  разказва с удоволствие какво се е случило.

Съвместни дейности с родителите в периода на адаптация от семейна среда към детска градина:
     В седмицата преди 15септември, по предварително изготвен график, запознаване на родителите и децата с учителите на групата, с материалната база-куклени кътове, леглата в спалнята и др. Децата могат да прекарат известно време-да пият вода, да си измият и подсушат ръчичките в мивките, да запомнят гардеробчетата си.Родителите да запознаят учителите и помощник-възпитателя с индивидуалните особености на всяко дете, на неговите навици и умения.По време на този начален престой, родителите ще получат и информация за режима на децата и правилата в групата. 
.•Търсене на възможност за поетапно приемане на децата
Постъпването на децата в първа група ще се осъществи постепенно , на малки групи деца в периода от 1-15.09.;  като първоначално  са приемат деца от яслени групи , като постепенно към тях се включват и деца, непосещавали детско заведение.Целта е да се създаде спокойна , позитивна среда , като се даде приоритет на индивидуално общуване в условията на малка група.
•На 15септември., ако детето е много разстроено и неспокойно, родителят да остане известно време с него, като прецени кога ще го вземе.
•Включване в съвместни дейности между 10.30 и 11.30ч., както и в следобедните часове-дейности по избор, разказване на приказки, игри на открито и др.
• На първата родителска среща може да се покани психолог, който да даде насоки на родителите и учителите.


Персоналът в ДГ №8„ Слънце“:
•Запознава се с детето, запознава децата помежду им;
•Посреща и приема детето с положително настроение, вежливо, учтиво, създава усещане за сигурност и спокойствие;
•Подготвя предварително средата в групата за игра и занимания по избор на децата;
•Запознава детето с обстановката и обяснява предназначението на отделните помещения, материали, пособия;
•Провежда организацията на учебния ден, като се съобразява с желанията и потребностите на децата и осигурява разнообразие на дейности-образователни, възпитателни, игри и други основни и допълнителни форми на педагогическо взаимодействие;
•Подкрепя и подпомага всяко дете, когато изпитва затруднения или несигурност;
•За по-бърза адаптация на децата, при необходимост, се допуска родител в групата за отделни моменти;
•Не се допускат травми и наранявания и агресивно поведение:хапане, удряне, блъскане, щипане и други форми на агресия между децата;
•Поддържа се спокойна и приятна атмосфера за децата, без напрежение;
•Използва се цялата налична материално-техническа база-аудио-визуална техника, играчки, познавателни книжки за интересно, забавно и развиващо пребиваване на детето в ДГ;
•Не се допуска грубост, тревоги, наказания, безразличие и безучастие при проблеми на децата.Децата не се оставят без надзор
.•На родителите се дава своевременно и ежедневна информация и консултиране, относно  поведението на детето;адаптирането към условията на средата;
 Организират се съвместни дейности с родителите –открити моменти-ситуации, допълнителни дейности-четене на приказки, съвместни практикуми, спортни и ролеви игри и др., 
•Персоналът възприема детето като най-висша ценност, но няма роля на майка, на баба.Те са служебни лица, изпълняващи трудови задължения по длъжностна характеристика, спазват професионална етика и отговорности, произтичащи от длъжностите и съобразно със закона

Препоръки към родителите. 
1. Трябва да бъдете подготвени за реакциите на детето си, когато постъпи в детската градина и да ги посрещнете спокойно и твърдо. Необходимо е да сте му говорили предварително и да сте му обяснили промяната, която ще настъпи в живота му. 
2. Необходимо е родителите да осъществяват самостоятелно или чрез специалист психологическа и практическа подготовка на детето за детска градина, свързана с индивидуалните му особености на развитие. Добре е това да не става в последните дни, а поне няколко месеца преди постъпването в детската градина. 
3.Обучението и възпитанието на децата в детската градина се осъществява на български език.Детето трябва да разбира какво чува, така то ще се чувства уверено и ще може да осъществява комуникация.
4. Изтъквайте позитивните страни на пребиваването му в детската градина, присъствието на много деца на неговата възраст и подчертавайте, че то ще прекарва там само част от деня, а останалото време ще бъде с Вас. 
5. Оставяйте детето за няколко часа с друг близък човек или се възползвайте от услугите на детски центрове. Първоначално присъствайте на игрите и заниманията му, постепенно излизайте за половин-един час, докато то свикне с факта, че дори и да ви няма за известно време, бързо ще се върнете и никога няма да го изоставите. 
6. Mесеци преди тръгване на детска градина извършвайте редовни обиколки около тази, в която е прието детето Ви. 
7. От време на време го водете до оградата да му покажете как си играят децата, да му разкажете с какво ще го занимават вътре. Колкото повече детайли му давате, толкова по-лесно ще се адаптира. Добре е да отидете с детето си следобед, за да види как родителите прибират дечицата си от градина. 
8. Най-добрият начин да обясните на детето си новата среда е чрез ролеви игри – те могат чудесно да го подготвят за градина. Изиграйте театър с плюшена играчка, която ходи на дет. градина, разкажете му за режима там –децата отиват, закусват, после играят, обядват, спят. Повтаряйте на детето, че на играчката й харесва да ходи на детска градина. 
9. Обяснете на детето, че ходенето на градина е също толкова важно, колкото мама и тате да ходят на работа. Живеейки в екип, детето получава нова социална роля и се гордее с това. 
10. Важно е да имате доверие в учителите, които ще се грижат за детето. Те отговарят на необходимите изисквания и имат умения да се грижат за малки деца. Бъдете способни да се доверите и да предадете контрола върху детето си в ръцете на друг значим възрастен. Именно на доверието между хората се дължат топлите отношения. 
11. Ако родителят се безпокои повече от детето, това ще повлияе негативно върху него. Понякога се налага учителите да успокояват повече родителите, отколкото децата. Необходимо е спокойствие и позитивизъм от страна на родителите. 
12. Спокойният родител води до себе си спокойно дете. Желателно е сутрин то да бъде водено от родителя, който е готов да се раздели с него нежно, спокойно, но твърдо и бързо. 
13. Колкото по-плах и нерешителен е родителят, толкова по-тревожно ще бъде детето. Не трябва да се тревожите, когато детето плаче. Плачът подпомага нервната система да не се превъзбужда.  * На детето трябва да бъде обяснено след кое събитие от деня родителят ще го вземе. След като се наобядва или след като се наспи. Така то няма да е тревожно кога и дали ще го вземат, а ще очаква събитието.
14. Детето има нужда от твърди граници и правила, за да се адаптира бързо. По този начин то се чувства сигурно и спокойно. 
15. Преди постъпването си в детската градина, детето трябва да има изградена самостоятелност, а също и определена самодисциплина, за да свикне бързо и безпроблемно с установения ред и дневен режим в детското заведение.
16. Необходимо е синхронизиране на правилата в детската градина с тези в къщи относно самообслужване, подреждане на играчките, хранене на маса, поддържане на ред и др. 
17. За детето е важно да вижда как всеки си подрежда собствените вещи и че има еднакви последствия за всички, ако не се спазват правилата, както в къщи, така и в детската градина. 
18. Не отблъсквайте детето, когато се занимавате с домакински задължения. Въвлечете го в тях. С времето то ще придобие практически умения за прибиране и почистване, нищо че в момента прави повече грешки и Ви създава повече работа. 
19. Не пропускайте да похвалите детето си за добре свършената работа и добри постъпки. 
20. Бъдете приятел за детето, помагайте му да премине трънливите пътеки на живота. 
21. Общувайте непрекъснато!Опитвайте разговорите Ви в никакъв случай да не са нравоучителни, а приятни приятелски диалози. 
22. Ако сте му обещали нещо, задължително го изпълнете! Така ще го научите на отговорност и да държи на думите си. Ако не изпълните обещанието си, следващия път методът Ви няма да работи. 
23. Уважавайте желанията му и неговите интереси. Отнасяйте се с него като личност. 
24. Нека през първите дни от постъпването на детето в детската градина, то да взема със себе си любима играчка или друга вещ от дома, с която се чувства свързано със семейството и чието присъствие го успокоява. 
25. Добре е да си създадете модел на раздяла - въздушна целувка, съпроводена с думите „до скоро“, гушкане и целуване, махане с ръка, съпроводено с пожелания и др. Ритуалът ще направи родителя по-уверен и тази увереност ще се предава и на детето. 
26. Разкажете на детето как минава целия ден и кога ще дойдете да го вземете. 
27. Създайте родителска група за подкрепа между майките, готови да споделят. Когато те обменят помежду си какво от това, което правят, помага на детето им, всяка майка ще научи повече работещи стратегии. 
28. Когато го вземете в къщи, внимателно го разпитайте как е било в градината, стараейки се да вникнете в неговите проблеми. За Вас може да изглеждат незначителни, но за него са важни. Нека Ви разкаже своите страхове и тревоги. Детето трябва да усеща непрекъснато, че вие се грижите за него, макар и да не сте там. 
29. Използвайте всяка възможност да разговаряте с учителите. Питайте ги не само как е минал денят на детето, но споделете и какво сте правили у дома. Колкото повече неща знаят учителките за детето, толкова по-адекватно ще се грижат за него. 
30. Посещавайте родителските срещи. Срещите се правят, за да си поговорите с учителките и с другите родители и да вземате общи решения. Колкото по-открити и ясни са взаимоотношенията между вас, толкова по-спокойни ще са децата. Включвайте се, колкото Ви е възможно в живота на групата и мероприятията на детската градина. 
31. Напълно неудачни за използване от възрастните са: • упреците към детето, поради незавършен процес на адаптиране; • наказанията и насилието върху детето, което тъгува, плаче или е агресивно, поради незавършен процес на адаптиране; • лъжата на възрастните при раздяла. Например „Влез вътре, аз отивам до … и ще се върна“ и др. 
32. Доверието между възрастните, които се грижат за детето, е здрава основа за неговото възпитание. То се гради крачка по крачка. Не се колебайте да ги направите!



